ИНФОРМАЦИЯ ЗА ПРЕДОСТАВЯНЕ НА УСЛУГА

[Общинска администрация - Долна баня](https://iisda.government.bg/ras/adm_structures/organigram/468)

Услуга: 2047 Категоризация на места за настаняване

Определяне категорията на местата за настаняване от кмета на общината или оправомощено от него длъжностно лице по предложение на Общинска експертна комисия по категоризация на туристически обекти (ОЕККТО)

На основание на: Закон за туризма - чл. 128, ал. 1, т. 1

Услугата се предоставя и като вътрешно-административна: Не

Орган по предоставянето на административната услуга: Кмет на община

Срок за предоставяне: 14 дни

Срок на действие на документа/индивидуалния административен акт: Временното удостоверение за категоризация е валидно 3 (три) месеца. Удостоверението за категоризация (оригинална символика) е със срок на валидност 5 (пет) години.

Орган, осъществяващ контрол върху дейността на органа по предоставянето на услугата: Областен управител на Софийска област

Орган, пред който се обжалва индивидуален административен акт: чрез кмета на община Долна баня пред Административен съд

Ред, включително срокове за обжалване на действията на органа по предоставянето на услугата: Съгласно глава десета от АПК

Електронен адрес, на който се предоставя услугата: <http://dolna-banya.net/>

Електронен адрес за предложения във връзка с услугата: [tourism\_dolna\_banya@abv.bg](mailto:tourism_dolna_banya@abv.bg)

АДМИНИСТРАТИВНО ЗВЕНО

Административни звена, в които се подават документите и се получава информация за хода на преписката:

Център за административно обслужване; Дирекция „Регионално развитие и стопанска политика“, ст. експерт „ПОТТСТ“

Адрес: гр. Долна баня 2040, ул. "Търговска" № 134

Код за междуселищно избиране: 07120

Телефон за връзка: 2121; 8835

Адрес на електронна поща: [obshtinadb@abv.bg](mailto:obshtinadb@abv.bg); [tourism\_dolna\_banya@abv.bg](mailto:tourism_dolna_banya@abv.bg)

Работно време: от 8:30 до 12:00 ., от 13:00 до 17:30 ч. в делнични дни

[ИЗИСКВАНИЯ, ПРОЦЕДУРИ, ИНСТРУКЦИИ](javascript://)

Дирекция „Регионално развитие и стопанска политика""

1. Наименование на административната услуга и уникален идентификатор съгласно Регистъра на услугите: Категоризация на места за настаняване с уникален идентификатор 2047.

2. Правно основание за предоставянето на административната услуга/издаването на индивидуалния административен акт: чл. 12, т. 4, чл. 128, ал. 1, т. 1, чл.129, ал.1 и ал.2 от Закона за туризма и чл. 16, ал. 1 от Наредба за изискванията към категоризираните места за настаняване и заведения за хранене и развлечения, за реда за определяне на категория, както и за условията и реда за регистриране на стаи за гости и апартаменти за гости.

3. Орган, който предоставя административната услуга/издава индивидуалния административен акт /в случаите на възлагане – служителите, които издават индивидуалния административен акт/: Кметът на община Долна баня или оправомощено от него длъжностно лице.

4. Информация за центъра за административно обслужване:

* Адрес: гр. Долна баня 2040, ул. "търговска" № 134
* Електронен адрес: [obshtinadb@abv.bg](mailto:obshtinadb@abv.bg); [tourism\_dolna\_banya@abv.bg](mailto:tourism_dolna_banya@abv.bg);
* Телефон за връзка: (07120) 2121; 8835
* Работно време: от 8:30 до 12:00 ч., от 13:00 до 17:30 ч. в делнични дни

5. Процедура по предоставяне на административната услуга/издаване на индивидуалния административен акт, срокове, изисквания и необходими документи /в случай че документ се издава от административен орган, се посочва и органът/:

5.1. Лицето, което ще извършва хотелиерство в места за настаняване, или упълномощено от него лице подава до кмета на община Долна баня заявление-декларация за категоризиране по образец. Към него се прилагат следните документи:

* Копие от документа за ползване на обекта, когато документът за ползване не подлежи на вписване - нотариален акт, договор за наем, договор за ползване, разрешение за поставяне и др.
* Изрично пълномощно, когато заявление-декларацията се подава от пълномощник
* Документ за платена такса съгласно тарифата по чл. 69, ал. 3 от ЗТ

*\*Забележка:*

*1. Заявление-декларацията и приложенията към нея се подават на български език.*

*2. Документите може да се представят и на всеки от официалните езици на Европейския съюз, придружени с официален превод на български език. В случай на противоречие между текста на документа и превода на български език предимство има преводът на български език.*

Нормативно определен срок за изпълнение на услугата  – 14 дни.

5.2. Действието на удостоверението за определена категория на местата за настаняване може да бъде спряно по заявление на лицето, извършващо дейност в обекта, за определен срок, в рамките на съответната година. Заявлението се подава до съответния категоризиращ орган. Срокът на спиране не може да бъде по-дълъг от 6 месеца и по-кратък от един месец. Причините и срокът, за който се иска спирането, се посочват в заявлението Срокът на спирането на действието на удостоверението за категория се отразява в [Националния туристически регистър](http://ntr.tourism.government.bg/). За периода на спиране на действието на удостоверението за категория съответното лице няма право да извършва дейност в обекта.

6. Образци на формуляри, които са свързани с предоставянето на административна услуга/издаването на индивидуалния административен акт, включително създадените с нормативен акт или утвърдени с административен акт: заявление-декларация по образец.

7. Начини на заявяване на услугата:

* Със заявление-декларация на гише в Центъра за административно обслужване лично или чрез упълномощено лице
* Чрез лицензиран пощенски оператор
* По електронен път, чрез Системата за сигурно електронно връчване <https://edelivery.egov.bg/>

*\*Забележка:* Заявлението, подавано по електронен път следва да е подписано с квалифициран електронен подпис от заявителя. За заявител се смята лицето, от името на което е извършено електронното изявление-декларация.

8. Информация за предоставяне на услугата по електронен път:

а) ниво на предоставяне на услугата - Извършване на сделки и/или трансакции по услуги от Ниво III включващи онлайн разплащане и доставка (IV-то ниво);

б) интернет адрес, на който се намира формулярът за нейното заявяване - <http://dolna-banya.net/>;

в) интернет адрес за служебно заявяване - [obshtinadb@abv.bg](mailto:obshtinadb@abv.bg);

г) вид на услугата (първична или комплексна), като в случай че услугата е комплексна, се посочват първичните услуги, от които е съставена - първична;

д) средствата за електронна идентификация и нивото им на осигуреност – в случаите, когато идентификация се изисква при заявяване, заплащане и получаване на електронна услуга – квалифициран електронен подпис.

9. Срок на действие на документа/индивидуалния административен акт:

* Временно удостоверение за открита процедура по категоризиране на туристически обект – 3 (три) месеца.
* Удостоверение за определена категория на туристически обект (оригинална символика) – 5 (пет) години.

10. Начини на получаване на резултата от услугата:

* Лично в Центъра за административно обслужване
* Чрез лицензиран пощенски оператор на посочен от заявителя адрес, като пощенските разходи са за сметка на заявителя, платими при получаването на резултатът от административната услуга;
* По електронен път в профила на заявителя в системата за сигурно електронно връчване

НОРМАТИВНА УРЕДБА

* Закон за туризма
* Наредба за изискванията към категоризираните места за настаняване и заведения за хранене и развлечения, за реда за определяне на категория, както и за условията и реда за регистриране на стаи за гости и апартаменти за гости
* Тарифа за таксите, които се събират по Закона за туризма

ЗАПЛАЩАНЕ

За услугата се заплащат такси, съгласно Тарифа за таксите, които се събират по Закона за туризма, приета с ПМС № 118 от 01.04.2021 г. *(о*бн. ДВ - бр. 28 от 06.04.2021 г.)

Чл. 2. (1) За разглеждане на документите за категоризиране на туристически обекти по чл. 123 от Закона за туризма (ЗТ) се събират следните такси:

1. за разглеждане на документите за категоризиране на места за настаняване клас А - хотели, мотели, апартаментни туристически комплекси, вилни селища, туристически селища и вили:

а) до 30 стаи - 200 лв.;

б) от 31 до 150 стаи - 500 лв.;

в) от 151 до 300 стаи - 900 лв.;

г) от 301 до 500 стаи - 1250 лв.;

д) над 500 стаи - 2250 лв.;

2. за разглеждане на документите за категоризиране на места за настаняване клас Б - семейни хотели, хостели, пансиони и почивни станции:

а) до 20 стаи - 100 лв.;

б) от 21 до 40 стаи - 175 лв.;

в) от 41 до 60 стаи - 370 лв.;

г) от 61 до 100 стаи - 600 лв.;

д) над 100 стаи - 1750 лв.;

3. за разглеждане на документите за категоризиране на места за настаняване клас Б - къщи за гости, бунгала, къмпинги:

а) къщи за гости за едно легло - 10 лв. на легло;

б) бунгала за едно легло - 8 лв. на легло;

в) за паркомясто за автомобил/каравана/кемпер в къмпинг - 5 лв. на брой;

г) за място на палатка в къмпинг - 5 лв. на брой;

(2) За вписване в НТР на туристически обекти по чл. 123 от ЗТ се събират следните такси:

1. за вписване в НТР на места за настаняване клас А - хотели, мотели, апартаментни туристически комплекси, вилни селища, туристически селища и вили:

а) до 30 стаи - 200 лв.;

б) от 31 до 150 стаи - 500 лв.;

в) от 151 до 300 стаи - 900 лв.;

г) от 301 до 500 стаи - 1250 лв.;

д) над 500 стаи - 2250 лв.;

2. за вписване в НТР на места за настаняване клас Б - семейни хотели, хостели, пансиони и почивни станции:

а) до 20 стаи - 100 лв.;

б) от 21 до 40 стаи - 175 лв.;

в) от 41 до 60 стаи - 370 лв.;

г) от 61 до 100 стаи - 600 лв.;

д) над 100 стаи - 1750 лв.;

3. за вписване в НТР на места за настаняване клас Б - къщи за гости, бунгала, къмпинги:

а) къщи за гости за едно легло - 10 лв. на легло;

б) бунгала за едно легло - 8 лв. на легло;

в) за паркомясто за автомобил/каравана/кемпер в къмпинг - 5 лв. на брой;

г) за място на палатка в къмпинг - 5 лв. на брой;

Таксите по чл. 2, ал. 1 се заплащат при подаването на документите за категоризиране, а по чл. 2, ал. 2 - при вписване в НТР и получаването на категорийната символика (удостоверение и табела).

(3) За вписване на настъпили промени в обстоятелствата относно категоризирани туристически обекти - места за настаняване и прилежащите към тях заведения за хранене и развлечения, самостоятелни заведения за хранене и развлечения, туристически хижи, туристически учебни центрове и туристически спални и прилежащите към тях заведения:

1. за вписване на настъпили промени в обстоятелства в НТР и/или в регистрите по чл. 167, ал. 1 от ЗТ относно категоризирани туристически обекти, когато промяната води до издаване на нов (актуализиран) документ (удостоверение) - 50 лв.;

2. за вписване на настъпили промени в обстоятелства в НТР и/или в регистрите по чл. 167, ал. 1 от ЗТ относно категоризирани туристически обекти, когато промяната не води до издаване на нов (актуализиран) документ (удостоверение) - 30 лв.

Таксата може да бъде заплатена по един от следните начини:

* На гише в административно звено „МДТ“ в брой
* На гише в административно звено „МДТ“ с банкова картачрез ПОС терминално устройство
* По банков път към БАНКА ДСК, Банков код (BIC): STSABGSF, (IBAN): BG21STSA93008410908900, код за вид плащане: 448007 - административни услуги
* Чрез Виртуален ПОС терминал (VPOS) в портала за електронни плащания на Република България <https://pay.egov.bg/> при заявяване на услуга по електронен път през Единния портал за електронни административни услуги <https://egov.bg>.